لكفيف زّرهوني (تزاد ف لقرن 14 ف مولاي دريس زرهون ؤ مات ف 1348) شاعر زجال مغربي عاش ف يامات لمرينيين. هوا مول أقدم نص معروف مكتوب بالدارجة المغربية و لي معروف ب سميت "ملعبة الكفيف الزرهوني". هاد لقصيدة تكتبات علا لحركة لفاشلة لي قام بيها سّلطان بولحسن لمريني ل تونس (الي كانت كاتسما إفريقية) ؤ لي خسر فيها ف معركة لقيروان. كاينين غير جوج عيون كاتدكر لكفيف زّرهوني ؤ لي نقدرو نعرفو منها معلومات علا حياتو: مقدمة بن خلدون: ل لمؤرخ بن خلدون و لي دوا فيها علا لملعبة وكيفاش زّجل كان منتاشر ف لمغريب ف لعهد لمريني. بن خلدون دكر بلي لكفيف زّرهوني أصلو من قبيلة صاريوة ف جّوايه ديال مولاي دريس زرهون. تّحقيق ديال لمؤرخ المغربي محمد بنشريفة، و لي زاد فيه معلومات علا لملعبة ؤ علا زّرهوني و فتارض بلي يقدر يكون مات ف جايحة طاعون لي ضربات لمغريب ف 1348 ميلادية. الملعبة، أقدم نص بالدارجة المغربية - زمان حميد تيتاو. "الخطاب السياسي لدة العامة في مغرب العصر المريني - ملعبة الكفيف الزرهوني نموذجا" (PDF). هيسبريس تمودا العدد XLIX، 2014، ص 13-32.